9.  การจัดการ

    1.  โครงสร้างการจัดการ

โครงสร้างการจัดการของบริษัทฯ ณ 28 กุมภาพันธ์ 2546 ประกอบด้วย คณะกรรมการบริษัท
คณะกรรมการบริหาร คณะกรรมการตรวจสอบ และผู้บริหาร รายละเอียดมีดังต่อไปนี้

2.9.1.1 ข้อมูลกรรมการและฝ่ายบริหาร

คณะกรรมการและคณะกรรมการบริหารชุดปัจจุบัน
ตามมติคณะกรรมการและ/หรือมติที่ประชุมสามัญใหญ่ผู้ถือหุ้น (ตามพระราชบัญญัติบริษัทมหาชนจำกัด
พ.ศ. 2535 ในการแปรสภาพเป็นบริษัทมหาชน เมื่อวันที่ 9 มิถุนายน 2537)

(1) คณะกรรมการ

1. นายประกิต ประทีปะเสน ประธานกรรมการ

2. นายปรีชา อรรถวิภัชน์ กรรมการอิสระ และ

  ประธานกรรมการตรวจสอบ

3. ดร. จอห์น ปีเตอร์ มิลล์ส กรรมการบริหาร

4. นายธนวัฒน์ เนติโพธิ์ กรรมการ

5. นายนภดล มัณฑจิตร กรรมการอิสระ และกรรมการตรวจสอบ

6. นายเฉลียว วรรณสวัสดิ์ กรรมการบริหาร

7. นายโรนัลด์ อึ้ง วาย ชอย กรรมการผู้จัดการ

8. นายสุนธร ชูรักษ์ กรรมการ

9. นายอนุสรณ์ เนื่องผลมาก กรรมการ

10. นายควา บู ลีออง กรรมการอิสระ และกรรมการตรวจสอบ

11. นายสมศักดิ์ ร่วมคิด กรรมการบริหาร

12. นายราชัน กาญจนะวณิชย์ ที่ปรึกษาบริษัท

(ข) คณะกรรมการตรวจสอบ

  1. นายปรีชา อรรถวิภัชน์ ประธานกรรมการตรวจสอบ

  2. นายนภดล มัณฑะจิตร กรรมการตรวจสอบ

  3. นายควา บู ลีออง กรรมการตรวจสอบ

  4. นายเฉลิมชัย มาตย์เมือง เลขานุการคณะกรรมการตรวจสอบ

(ค) ผู้บริหาร

1. นายโรนัลด์ อึ้ง วาย ชอย กรรมการผู้จัดการ

2. ดร. จอห์น ปีเตอร์ มิลล์ส กรรมการบริหาร

3. นายเฉลียว วรรณสวัสดิ์ กรรมการบริหาร

4. นายสมศักดิ์ ร่วมคิด กรรมการบริหาร

5. นายวารินทร์ เชิดบุญเมือง ที่ปรึกษา

6. นายภวดล เกลียวอรรคเดช ผู้อำนวยการฝ่ายขายและการตลาด

7. นายอุดม จิรพนาธร ผู้จัดการฝ่ายบริหารการเงิน

8. นายเฉลิมชัย มาตย์เมือง เลขานุการคณะกรรมการบริหารและ

เจ้าหน้าที่ฝ่ายกฎหมาย

1.  หลักบรรษัทภิบาล

คณะกรรมการของบริษัท ทุ่งคาฮาเบอร์ จำกัด (มหาชน) เห็นชอบในหลักบรรษัทภิบาล (Good
Corporate Governance) และหลักจรรยาบรรณทางธุรกิจ (Code of Best Practice)
สำหรับกรรมการบริษัทมหาชน
ตามระเบียบของตลาดหลักทรัพย์แห่งประเทศไทยซึ่งเอื้อประโยชน์ต่อกลุ่มผู้มีส่วนได้เสีย พนักงาน
และลูกค้า ทั้งนี้ บริษัทฯได้สนับสนุนแนวทางดังกล่าวเพื่อปรับปรุงแนวทางปฏิบัติของกิจการ
โครงร่างนี้ได้จัดทำขึ้นเพื่อเป็นแนวทางในการปฏิบัติ และการกำกับดูแลกิจการ
เพื่อช่วยส่งเสริมผลการดำเนินงานของบริษัท

คณะกรรมการบริษัท

ขอบเขตของคณะกรรมการ

ขอบเขตหน้าที่โดยทั่วไปของคณะกรรมการบริษัท คือ ดูแลการจัดการของบริษัท
และควบคุมการดำเนินการของบริษัทเพื่อผลประโยชน์สูงสุดของผู้ถือหุ้น ดังนี้

-   ให้คำแนะนำและดูแลให้ฝ่ายจัดการดำเนินไปตามวัตถุประสงค์
    เป้าหมายกลยุทธ์และแผนการดำเนินงานของบริษัท ตามมติที่ประชุมผู้ถือหุ้นประจำปีของบริษัท

-   พยายามเพิ่มเสถียรภาพทางธุรกิจ เพื่อผลตอบแทนที่ยั่งยืนต่อผู้ถือหุ้น

-   ดูแลติดตามผลประกอบการทางการเงินของบริษัท

-   ดูแลให้บริษัทมีระบบการควบคุมภายในที่ดีเพียงพอ

-   ดูแลติดตามฝ่ายกำกับดูแลกิจการของบริษัทให้ปฏิบัติตามหลักการควบคุมภายใน

-   ดูแลด้านการบริหารความเสี่ยงของบริษัท

-   ตรวจสอบผลการดำเนินงานของฝ่ายจัดการ

-   ให้คำแนะนำต่อผู้ถือหุ้นในการคัดเลือกและแต่งตั้งกรรมการเข้าใหม่
    เมื่อมีตำแหน่งกรรมการว่าง

-   ดูแลให้ฝ่ายบริหารปฏิบัติงานเป็นไปตามมาตรฐานและจริยธรรมทางธุรกิจ

คณะกรรมการบริษัทจะแต่งตั้งคณะกรรมการบริหาร คณะกรรมการตรวจสอบ
และคณะกรรมการกำหนดค่าตอบแทนเพื่อช่วยเหลือในกิจกรรมต่างๆ
กรรมการผู้จัดการและคณะกรรมการบริหารได้รับมอบหมายให้ทำหน้าที่ฝ่ายบริหาร ทั้งนี้
คณะกรรมการบริษัท และคณะกรรมการบริหารจะเป็นผู้วางนโยบายโดยรวม และมีกรรมการผู้จัดการ
กรรมการบริหาร และ ผู้บริหารอาวุโสดำเนินการบริหารองค์กร

การสรรหา จำนวนและการแต่งตั้งคณะกรรมการ

กรรมการบริษัทต้องได้รับเลือกจากผู้ถือหุ้นตามข้อบังคับบริษัทฯ ดังนี้

-   บริษัทต้องมีคณะกรรมการของบริษัทไม่น้อยกว่าห้าคน

-   กรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นอยู่ในราชอาณาจักร

-   กรรมการจะเป็นผู้ถือหุ้นของบริษัทหรือไม่ก็ได้

-   ในการประชุมสามัญประจำปีทุกครั้งให้กรรมการหนึ่งในสามของจำนวนคณะกรรมการในขณะนั้นพ้นจากตำแหน่ง

-   ถ้าตำแหน่งกรรมการว่างลงเพราะเหตุผลอื่นนอกจากถึงคราวออกตามวาระ
    คณะกรรมการด้วยคะแนนเสียงไม่น้อยกว่าสามในสี่ของจำนวนกรรมการที่ยังเหลืออยู่
    อาจเลือกผู้ที่มีคุณสมบัติและไม่มีลักษณะต้องห้ามตามกฎหมายเข้ามาเป็นกรรมการแทนในการประชุมคณะกรรมการคราวถัดไปได้

-   กรรมการที่ได้รับแต่งตั้งจากคณะกรรมการต้องได้รับการแต่งตั้งจากผู้ถือหุ้นในการประชุมสามัญผู้ถือหุ้นประจำปี

ณ วันที่รายงานนี้ คณะกรรมการบริษัท ประกอบด้วย กรรมการทั้งหมด 11 ท่าน
ซึ่งมีกรรมการที่ไม่เป็นผู้บริหาร เจ็ด ท่าน โดยใน สี่ ท่าน
รวมประธานกรรมการเป็นกรรมการอิสระ เพื่อให้เป็นการถ่วงดุล และรักษาสิทธิให้กับผู้ถือหุ้น
ทั้งนี้กรรมการอิสระไม่ได้ดำรงตำแหน่งใดๆ ในฝ่ายบริหาร และไม่เป็นพนักงาน
รวมทั้งไม่ได้เป็นตัวแทนจากผู้ถือหุ้นรายใหญ่ นอกจากนี้คณะกรรมการ ประกอบด้วย ที่ปรึกษาบริษัท
และเลขานุการคณะกรรมการบริษัท เป็นนักกฎหมาย ทำให้บริษัทฯ
ดำเนินการสอดคล้องกับระเบียบต่างๆ รวมถึงความสัมพันธ์กับนักลงทุนด้วย

สมาชิกคณะกรรมการทุกท่านอยู่ในประเทศไทย ซึ่งมีกรรมการอิสระทั้งหมด 4 ท่าน
(รวมประธานกรรมการ) และคณะกรรมการบริษัทรวมถึงที่ปรึกษาอาวุโส สองท่าน
ในปีนี้จะมีกรรมการ 4
ท่านพ้นจากตำแหน่งตามวาระและจะถูกเสนอชื่อเพื่อให้เข้ารับตำแหน่งกรรมการอีกวาระหนึ่ง คือ
นายประกิต ประทีปะเสน นายอนุสรณ์ เนื่องผลมาก นายสมศักดิ์ ร่วมคิด และนายสุนธร ชูรักษ์
ส่วนนายนภดล มัณฑะจิตรที่ได้รับการแต่งตั้งจากคณะกรรมการเป็นกรรมการอิสระนั้น
จะต้องได้รับการยืนยันจากผู้ถือหุ้นด้วย

บริษัทฯ ไม่ได้มีการเสนอแต่งตั้งกรรมการใหม่ อย่างไรก็ตาม
คณะกรรมการมีความมั่นใจว่าสามารถบริหารการจัดการได้เพียงพอและมีอิสระ ขณะนี้
คณะกรรมการบริษัท ประกอบด้วย กรรมการที่มีความสามารถและประสบการณ์ทางด้านวิศวกรรม,
เทคนิค, ธรณีวิทยา,การจัดการและการบริหาร, การเงิน, กฎหมาย และบัญชี
ดังรายละเอียดของคณะกรรมการ ตามเอกสารแนบ 1

คณะกรรมการบริหาร

หน้าที่หลักของคณะกรรมการบริหาร คือ พิจารณาและจัดการหัวข้อต่างๆ
ที่ได้รับมอบหมายจากคณะกรรมการบริษัท คณะกรรมการบริหาร ประกอบด้วย นายเฉลียว
วรรณสวัสดิ์ (กรรมการ), นายโรนัลด์ อึ้ง วาย ชอย (กรรมการผู้จัดการ), ดร. เจ. พี. มิลล์ส
(กรรมการบริหาร และหัวหน้าธรณีวิทยา), และนายสมศักดิ์ ร่วมคิด(กรรมการบริหาร
และนักธรณีวิทยาอาวุโส) โดยมีนายราชัน กาญจนะวณิชย์ เป็นที่ปรึกษาบริษัท, นายวารินทร์
เชิดบุญเมืองเป็นที่ปรึกษา และนายเฉลิมชัย มาตย์เมืองเป็นเลขานุการคณะกรรมการ ทั้งนี้
สมาชิกคณะกรรมการบริหาร 3 ท่านบริหารงานที่บริษัทฯ ทุกวัน
โดยมีการประชุมตามความจำเป็นโดยเฉลี่ยประมาณ 2 ครั้งต่อเดือน
และรายงานต่อคณะกรรมการบริหารซึ่งเป็นคณะกรรมการบริหารอาวุโส รวมทั้ง
สมาชิกคณะกรรมการบริหาร 3 ท่านและผู้จัดการฝ่ายทุกฝ่าย

กรรมการตรวจสอบ

คณะกรรมการบริษัทยังคงกำหนดให้มีคณะกรรมการตรวจสอบตามแนวทางของตลาดหลัดทรัพย์แห่งประเทศไทย
ซึ่งกำหนดให้มีกรรมการตรวจสอบซึ่งเป็นกรรมการอิสระอย่างน้อย 3 ท่าน ในปี 2545
สมาชิกกรรมการตรวจสอบ ประกอบด้วย นายปรีชา อรรถวิภัชน์ (ประธาน), นายเฉลียว
วรรณสวัสดิ์ และนายควา บู ลีออง ในช่วงปลายปีนายเฉลียว วรรณสวัสดิ์
ได้เข้ามาดำรงตำแหน่งรองประธานคณะกรรมการบริหาร ดังนั้นนายนภดล
มัณฑะจิตรได้เข้ารับตำแหน่งสมาชิกคณะกรรมการตรวจสอบแทน

บทบาทและหน้าที่ของคณะกรรมการตรวจสอบ คือให้ความช่วยเหลือคณะกรรมการบริษัท ดังนี้

-   เพื่อให้แน่ใจว่ารายงานและการจัดทำงบการเงินได้ปฏิบัติตามมาตรฐานการบัญชีที่รับรองทั่วไป

-   เพื่อให้แน่ใจว่าการดำเนินงานของบริษัทฯ สอดคล้องและโปร่งใสตามระเบียบต่างๆ

-   ให้คำแนะนำต่อฝ่ายบริหารเกี่ยวกับการปรับปรุงระเบียบปฏิบัติต่างๆ ด้านการบัญชี

-   สอบทานรายงานของผู้ตรวจสอบบัญชีภายในและภายนอก

-   ให้คำแนะนำระหว่างคณะกรรมการบริษัท กับฝ่ายบริหารด้านการเงินของบริษัท และ/หรือ
    ผู้สอบบัญชีภายนอก

-   ประเมินและให้คำแนะนำต่อฝ่ายบริหารทางด้านการบริหาร การจัดการ
    และการควบคุมทางบัญชี

-   ทบทวนเรื่องสำคัญต่างๆ ที่มีผลต่อสวัสดิการของบริษัท

นอกจากนี้ คณะกรรมการตรวจสอบได้สอบทานรายงานของผู้สอบบัญชีภายใน
ผู้สอบบัญชีภายนอกและที่ปรึกษาต่างๆ ตามความเหมาะสม
และประธานคณะกรรมการตรวจสอบจะรายงานหัวข้อประชุมต่างๆ ต่อคณะกรรมการบริษัท รวมทั้ง
คณะกรรมการตรวจสอบทำหน้าที่ในการสอบทานรายชื่อผู้สอบบัญชีเพื่อเสนอชื่อต่อกรรมการบริษัท
เพื่อเข้าที่ประชุมผู้ถือหุ้นของบริษัท
ตามรายละเอียดในรายงานของคณะกรรมการตรวจสอบและกรรมการอิสระหน้า

คณะกรรมการกำหนดค่าตอบแทน

คณะกรรมการกำหนดค่าตอบแทน ประกอบด้วย นายเฉลียว วรรณสวัสดิ์, นาย ควา บู ลีออง และ
นายสุนธร ชูรักษ์ ซึ่งมีการประชุมคณะกรรมการกำหนดค่าตอบแทนอย่างน้อยปีละครั้ง
โดยจะทำหน้าที่สอบทานค่าตอบแทนของกรรมการ
(รวมทั้งการออกและเสนอขายหุ้นของบริษัทแก่กรรมการและพนักงานของบริษัท (ESOP))
และการสอบทานค่าตอบแทนของพนักงานซึ่งได้ผ่านการพิจารณาคุณสมบัติในการปฏิบัติงานจากฝ่ายบริหารแล้ว
จากนั้นคณะกรรมการกำหนดค่าตอบแทนจะนำเสนอกรรมการเพื่อเสนอเรื่องเข้าที่ประชุมสามัญผู้ถือหุ้นต่อไป
รายละเอียดค่าตอบแทนประจปี 2544 และ 2545 ดังนี้

  --------------------------------- --------- ----------- -------- -----------
                                    2544                  2545     

  ค่าตอบแทน                          ท่าน       รวมเป็นเงิน   ท่าน      รวมเป็นเงิน
                                              (บาท)                (บาท)

  ค่าตอบแทนรายเดือนสำหรับคณะกรรมการ*   9         349,685     11       369,580

  ค่าตอบแทนผู้บริหาร                    19        8,207,643   18       5,246,427

  ค่าตอบแทนผู้บริหาร 4 รายแรก**                   4,523,464            

  ค่าตอบแทนอื่นๆ                                 ไม่มี                  ไม่มี
  --------------------------------- --------- ----------- -------- -----------

* ตามมติที่ประชุมผู้ถือหุ้น

** เงินเดือนและค่าตอบแทนพิเศษ ไม่มีการจ่ายเงินโบนัสในปี 2544 และ 2545

การถือหุ้นของฝ่ายบริหาร

ตามมติที่ประชุมผู้ถือหุ้นได้อนุมัติการออกและเสนอขายหุ้นของบริษัทแก่กรรมการและพนักงานของบริษัท
(ESOP) และได้รับอนุมัติจากสำนักงานคณะกรรมการกำกับหลักทรัพย์และตลาดหลักทรัพย์ (กลต.)
นั้น การถือหุ้นของกรรมการและฝ่ายบริหารมีดังนี้

  ---------------------------------- ------------------ -----------------
                                     จำนวนการถือหุ้น       

  รายชื่อกรรมการและฝ่ายบริหาร            โดย ESOP           อื่นๆ

  นายปรีชา อรรถวิภัชน์                   1,000,000          ไม่มี

  นายโรนัลด์ อึ้ง วาย ชอย                2,000,000          ไม่มี

  ดร. เจ.พี. มิลล์ส                     2,000,000          ไม่มี

  นายนภดล มัณฑะจิตร                    1,000,000          ไม่มี

  นายควา บู ลีออง                      500,000            ไม่มี

  นายสุนธร ชูรักษ์                       1,000,000          ไม่มี

  นายสมศักดิ์ ร่วมคิด                     1,000,000          ไม่มี

  นายภวดล เกลียวอรรคเดช               800,000            5,600,000

  นายอุดม จิรพนาธร                     1,000,000          ไม่มี

  นายเฉลิมชัย มาตย์เมือง                 1,000,000          ไม่มี

  นายราชัน กาญจนะวณิชย์                 ไม่มี                ไม่มี

  นายวารินทร์ เชิดบุญเมือง                ไม่มี                ไม่มี
  ---------------------------------- ------------------ -----------------

การประชุมคณะกรรมการบริษัท

การจัดประชุมคณะกรรมการบริษัทจะมีอย่างน้อยทุกๆ
สามเดือนและจะจัดเมื่อมีวาระพิเศษเพื่อให้เกิดความมั่นใจในการบริหารบริษัท
ในช่วงปีที่ผ่านมามีการประชุมกรรมการบริษัททั้งหมด ห้า ครั้ง
และมีการประชุมของคณะกรรมการตรวจสอบ ห้า ครั้งเช่นกัน
รวมทั้งการประชุมของคณะกรรมการกำหนดค่าตอบแทน หนึ่ง ครั้ง
รายละเอียดการเข้าร่วมประชุมของคณะกรรมการในปี 2545 ดังนี้

+-------------------------+------+------+------+------+------+------+
|                         | ประ  |      | ปร   |      | ประช |      |
|                         | ชุมคณ |      | ะชุมค |      | ุมคณะ |      |
|                         | ะกรร |      | ณะกร |      | กรรม |      |
|                         | มการ |      | รมกา |      | การก |      |
|                         | บริษัท |      | รตรว |      | ำหนด |      |
|                         |      |      | จสอบ |      | ค่าตอ |      |
|                         |      |      |      |      | บแทน |      |
+-------------------------+------+------+------+------+------+------+
| ชื่อกรรมการ               | ก    | ข    | ก    | ข    | ก    | ช    |
+-------------------------+------+------+------+------+------+------+
| นายประกิต ประทีปะเสน      | 5    | 5    |      |      |      |      |
+-------------------------+------+------+------+------+------+------+
| นายปรีชา อรรถวิภัชน์ (1)    | 5    | 4    | 5    | 5    |      |      |
+-------------------------+------+------+------+------+------+------+
| นายโรนัลด์ อึ้งวายชอย (2)   | 5    | 5    | 5    | 5    |      |      |
+-------------------------+------+------+------+------+------+------+
| ดร. เจ. พี. มิลล์ส (2)     | 5    | 5    | 1    | 1    |      |      |
+-------------------------+------+------+------+------+------+------+
| นายเฉลียว วรรณสวัสดิ์ (1,3) | 5    | 5    | 5    | 5    | 1    | 1    |
+-------------------------+------+------+------+------+------+------+
| นายนภดล มัณฑะจิตร         | 1    | 1    |      |      |      |      |
+-------------------------+------+------+------+------+------+------+
|                         | ประ  |      | ปร   |      | ประช |      |
|                         | ชุมคณ |      | ะชุมค |      | ุมคณะ |      |
|                         | ะกรร |      | ณะกร |      | กรรม |      |
|                         | มการ |      | รมกา |      | การก |      |
|                         | บริษัท |      | รตรว |      | ำหนด |      |
|                         |      |      | จสอบ |      | ค่าตอ |      |
|                         |      |      |      |      | บแทน |      |
+-------------------------+------+------+------+------+------+------+
| ชื่อกรรมการ               | ก    | ข    | ก    | ข    | ก    | ช    |
+-------------------------+------+------+------+------+------+------+
| นายอนุสรณ์ เนื่องผลมาก      | 1    | 1    |      |      |      |      |
+-------------------------+------+------+------+------+------+------+
| นายควา บู ลีออง (1,3)     | 5    | 3    | 5    | 4    | 1    | 1    |
+-------------------------+------+------+------+------+------+------+
| นายสุนธร ชูรักษ์ (3)        | 5    | 3    |      |      | 1    | 1    |
+-------------------------+------+------+------+------+------+------+
| นายธนวัฒน์ เนติโพธิ์         | 5    | 0    |      |      |      |      |
+-------------------------+------+------+------+------+------+------+
| นายวัชระ สุขเกษม          | 5    | 2    |      |      |      |      |
+-------------------------+------+------+------+------+------+------+
| นายมนตรี นวจินดา          | 1    | 1    |      |      |      |      |
+-------------------------+------+------+------+------+------+------+
| นายราชัน กาญจนะวณิชย์      | 5    | 4    |      |      |      |      |
| (ที่ปรึกษาอาวุโส)           |      |      |      |      |      |      |
+-------------------------+------+------+------+------+------+------+

ก จำนวนการจัดประชุมของกรรมการและคณะกรรมการ

ข การเข้าร่วมประชุมของกรรมการ

1.  สมาชิกคณะกรรมการตรวจสอบ

2.  ได้รับเชิญเข้าร่วมประชุมของคณะกรรมการตรวจสอบ

3.  สมาชิกคณะกรรมการกำหนดค่าตอบแทน

ความสัมพันธ์กับผู้ลงทุน, การเปิดเผย และความโปร่งใสของบริษัท

คณะกรรมการบริษัทเชื่อมั่นว่ารายงานประจำปี รายงานรายไตรมาส และการรายงานข่าวสารต่างๆ
ต่อตลาดหลักทรัพย์เป็นแหล่งข้อมูลสำคัญของผู้ถือหุ้น ทั้งนี้
บริษัทมีความเต็มใจในการเปิดเผยข้อมูลต่างๆ เช่น ผลการดำเนินงาน และ/หรือ
ฐานะทางการเงินของบริษัท
รวมทั้งบริษัทได้เสนอให้ผู้ถือหุ้นอนุมัติวาระที่สำคัญตามระเบียบและแนวทางของตลาดหลักทรัพย์
ผู้ถือหุ้นสามารถสอบถามประเด็นต่างๆ ต่อคณะกรรมการในที่ประชุมผู้ถือหุ้นได้
โดยมีเลขานุการบริษัทรับผิดชอบในการตอบกลับและบันทึกประเด็นเหล่านั้น
เมื่อผู้ถือหุ้นมีข้อสงสัยเกี่ยวกับการดำเนินงานสามารถสอบถามจากเลขานุการบริษัท และเลขานุการฯ
จะนำประเด็นดังกล่าวเสนอต่อที่ประชุมคณะกรรมการบริษัทต่อไป

ระบบการควบคุม และการบริหารความเสี่ยง

บริษัทให้ความสำคัญในเรื่องการบริหารความเสี่ยง
และคณะกรรมการถือว่าเป็นหน้าที่ความรับผิดชอบที่จะต้องทำการวิเคราะห์และพิจารณาในเรื่องดังกล่าว
ในการบริหรความเสี่ยงเปรียบเสมือนเป็นการคุ้มครองพนักงาน สภาพแวดล้อม สินทรัพย์
รายได้และชื่อเสียงของบริษัท ตามหลักบรรษัทภิบาลของบริษัท
ในบางครั้งคณะกรรมการบริษัทได้ขอคำแนะนำจากที่ปรึกษาอิสระซึ่งมีประสบการณ์ในการประเมินความเสี่ยง
ระบบควบคุมภายในที่สำคัญมีดังนี้

ผู้ตรวจสอบบัญชี

ผู้ตรวจสอบบัญชีของบริษัทมีหน้าที่รายงานต่อคณะกรรมการตรวจสอบ
เกี่ยวกับการดำเนินงานและการเงินของบริษัทว่า
ปฏิบัติตามแผนดำเนินงานและงบประมาณที่ได้รับการอนุมัติจากคณะกรรมการบริษัท
และงบการเงินของบริษัทสอดคล้องกับมาตรฐานการบัญชีที่รับรองทั่วไป

ความเสี่ยง

บริษัทฯ
ดำเนินธุรกิจตามขนาดและประเภทของธุรกิจที่เหมาะสมโดยได้รับการพิจารณาจากคณะกรรมการบริษัท
เพื่อเป็นการคุ้มครองเงินทุนผู้ถือหุ้น

การบริหารความเสี่ยงของฐานข้อมูล

บริษัทมีการควบคุมความเสี่ยงตามแผนดำเนินงานและหลักบริหารงาน
ซึ่งดูแลควบคุมและรายงานทางด้านต้นทุน และค่าใช้จ่าย
เพื่อความเหมาะสมของกระแสเงินจากการขายและการผลิต
รวมทั้งดูแลประมาณค่าใช้จ่ายในการบำรุงรักษาอุปกรณ์และเครื่องจักร ทั้งนี้
เพื่อให้บรรลุวัตถุประสงค์บริษัทจึงต้องใช้ฐานข้อมูลในการเก็บบันทึกเพื่อให้ประสิทธิภาพในการตรวจสอบและรายงาน
โดยมีรายละเอียดดังนี้:

1. การจัดซื้อ ขั้นตอนการจัดซื้อมี 4 ขั้นตอน ซึ่งใช้ระบบฐานข้อมูลในการจัดเก็บบันทึก

1.  คำขอซื้อ ประกอบด้วย ผู้ขอซื้อ วัตถุประสงค์ในการสั่งซื้อ วันที่ต้องการใช้
    และข้อมูลจากผู้จัดจำหน่าย

2.  การเสนอราคา

3.  การขนส่ง (พร้อมใบกำกับภาษี และลายมือชื่อผู้รับ)

4.  การเบิกใช้จากโกดัง

ข้อมูลการจัดเก็บเครื่องมืออุปกรณ์ อะไหล่ จะถูกจัดเก็บโดยอัตโนมัติตามการบันทึกข้างต้น
รวมถึงต้นทุน การชำระเงินและวันชำระเงิน รายงานต่างๆ จะเกี่ยวข้องกับฝ่ายธุรการ รวมทั้ง
กรรมการผู้จัดการ คณะกรรมการบริหาร และคณะกรรมการตรวจสอบ

2. การตรวจสอบกระแสเงินสด บริษัทใช้ระบบเช็ค และจัดเก็บในฐานข้อมูลและมีข้อมูลเป็นปัจจุบัน
โดยรายงานกระแสเงินนี้จะรายงานต่อกรรมการผู้จัดการและ Financial Control
ได้ตามความต้องการ

3. ใบส่งสินค้าและใบเสร็จรับเงิน (เหมืองหิน)
วิธีการชั่งน้ำหนักโดยระบบคอมพิวเตอร์ซึ่งเป็นมาตรฐาน
และข้อมูลดังกล่าวจะปรากฏในใบส่งสินค้าอัตโนมัติ ทั้งนี้
เพื่อเป็นการหลีกเลี่ยงความผิดพลาดที่จะเกิดขึ้น

4. ผลการเดินเครื่องของเครื่องจักร เพื่อให้ทราบถึงการใช้งานของเครื่องจักร
และจัดแผนการบำรุงรักษาและซ่อมแซม โดยปกติรายงานปริมาณการผลิต และสต๊อกสินค้า
จัดทำเพื่อใช้ในการคาดการณ์การผลิต

5. พนักงานบันทึกข้อมูล พนักงานดังกล่าวต้องได้รับการอบรมเพื่อให้เกิดความชำนาญ
และปฏิบัติงานควบคู่กับฝ่ายบัญชีด้วย

ความปลอดภัยของพนักงาน

บริษัทปฏิบัติตามระเบียบข้อบังคับเกี่ยวกับการรักษาความปลอดภัยของสำนักงานนโยบายและแผนสิ่งแวดล้อม
และการดำเนินงานสำรวจและการทำเหมืองแร่
พนักงานทุกท่านที่ปฏิบัติงานที่เหมืองแร่ต้องสวมชุดป้องกันตามมาตรฐาน

การจัดสภาพแวดล้อมของการควบคุม

คณะกรรมการบริษัทมีนโยบายติดตามการปฏิบัติงานของฝ่ายบริหารเพื่อให้สอดคล้องกับการดำเนินงานธุรกิจของบริษัท
ทั้งนี้ ได้มีการปรับปรุงนโยบายอย่างต่อเนื่อง ในการดำเนินงานเหมืองแร่ดีบุกในทะเล
บริษัทตระหนักถึงการตรวจสอบคุณภาพน้ำเพื่อให้สอดคล้องกับระเบียบของกรมทรัพยากรธรณี
และสำนักงานนโยบายและแผนสิ่งแวดล้อม ส่วนในการทำเหมืองหินแอนดิไซท์
บริษัทมีมาตรการป้องกันมลพิษทางเสียงและการเกิดฝุ่นละออง
โดยการปลูกต้นไม้เป็นแนวรอบพื้นที่โครงการ และการฉีดพ่นน้ำตามจุดต่างๆ
ตามสำนักงานนโยบายและแผนสิ่งแวดล้อม

แนวทางการทำรายการระหว่างกันและค่าใช้จ่ายในการลงทุน

บริษัทฯ มีขั้นตอนในการอนุมัติค่าใช้จ่ายในการลงทุนก่อนที่จะเสนอคณะกรรมการเพื่อขออนุมัติ
นอกจากนี้บริษัทฯ มีรายละเอียดผู้มีอำนาจลงนามในขั้นตอนต่างๆ
เพื่อให้แน่ใจในการตรวจสอบค่าใช้จ่ายในการลงทุน
รวมทั้งการทำรายการระหว่างกันของบริษัทได้เป็นไปตามแนวทาง

ความขัดแย้งทางผลประโยชน์

ในหัวข้องความขัดแย้งทางผลประโยชน์นั้น
หากมีกรรมการบริษัทใดมีส่วนเกี่ยวข้องกับผลประโยชน์ดังกล่าว กรรมการท่านนั้นจะถอนตัว
และ/หรือ งดออกเสียงในที่ประชุมในระหว่างทีมีการพิจารณา และ/หรือ ออกเสียงในเรื่องนั้น

จริยธรรมทางธุรกิจ

นโยบายของบริษัท คือ ให้คณะกรรมการบริษัท ฝ่ายบริหาร และพนักงาน ยึดมั่นในข้อกำหนด
ข้อพึงปฏิบัติของบริษัท รวมทั้งดำเนินงานตามหลักการปฏิบัติของกรรมการที่ดีของบริษัทมหาชน
และแนวทางการปฏิบัติของคณะกรรมการการตรวจสอบตามตลาดหลักทรัพย์แห่งประเทศไทย

2.9.3 บุคลากร

  ปี 2545

1 จำนวนพนักงานของบริษัทฯ

- สำนักงานใหญ่ กรุงเทพ ฯ 19 คน

- สำนักงาน จังหวัดสระบุรี 34 คน

- สำนักงาน จังหวัดภูเก็ต 2 คน

รวมจำนวนพนักงานของบริษัท 55 คน

รวมเงินเดือนและสวัสดิการอื่น ๆ 4,981,761.32 บาท

2 ค่าจ้างรายวัน 1,267,082.50 บาท

- ทั้งนี้ ในช่วง 3 ปีที่ผ่านมาบริษัทฯ ไม่มีข้อพิพาทด้านแรงงาน

- มีการจัดส่งพนักงานเข้าร่วมสัมมนาต่างๆ เป็นครั้งคราว